b"\n_START_ARTICLE_\nAdob\n_START_SECTION_\nHist\xc3\xb2ria de l'adob\n_START_PARAGRAPH_\nA l'antic Egipte el llim dipositat en les avingudes naturals del riu Nil era el seu fertilitzant natural i gratu\xc3\xaft que no calia aplicar sin\xc3\xb3 tan sols aprofitar amb les crescudes anuals. _NEWLINE_A les terres negres tipus txernozem molt riques en humus de l'estepa subhumida no calia aplicar adob per la gran quantitat de nutrients que contenien aquests s\xc3\xb2ls dins la gran quantitat de mat\xc3\xa8ria org\xc3\xa0nica acumulada i que anualment es mineralitzava._NEWLINE_A la majoria de terres s'aplicava fem o es feien els anomenats formiguers o bo\xc3\xafga (restes vegetals barrejades amb terra i cremades). Sovint es feia una artiga a partir d'un bosc i s'utilitzava el poder fertilitzant de la vegetaci\xc3\xb3 llenyosa que s'havia destru\xc3\xaft. Aquesta pr\xc3\xa0ctica encara perdura en for\xc3\xa7a zones tropicals. _NEWLINE_A partir del segle XIX s'estudiaren cient\xc3\xadficament les bases de la fertilitzaci\xc3\xb3 i a partir d'aleshores es van aplicar adobs obtinguts per s\xc3\xadntesi qu\xc3\xadmica al costat dels adobs org\xc3\xa0nics._NEWLINE_La generalitzaci\xc3\xb3 de l'\xc3\xbas exclusiu d'adobs qu\xc3\xadmics o l'aplicaci\xc3\xb3 en exc\xc3\xa9s d'adobs org\xc3\xa0nics molt solubles procedents d'explotacions intensives ramaderes ha provocat la contaminaci\xc3\xb3, en moltes zones de les aig\xc3\xbces subterr\xc3\xa0nies mentre en altres es perd gran part del percentatge en mat\xc3\xa8ria org\xc3\xa0nica que davalla per sota de l'1%._NEWLINE_Per tal d'intentar arranjar els problemes mediambientals arreu s'han generalitzat manuals de bones pr\xc3\xa0ctiques agr\xc3\xa0ries en l'adobat.\n_START_SECTION_\nPrincipis de fertilitzaci\xc3\xb3\n_START_PARAGRAPH_\nEn el medi natural, els elements continguts en els fruits i fulles tornen a terra un cop aquests cauen i es descomponen, o en forma d'excrements dels animals herb\xc3\xadvors i frug\xc3\xadvors. Per\xc3\xb2 en el cas dels conreus, les collites surten per a no tornar i el terra es va empobrint amb el pas dels anys. Per aix\xc3\xb2 la fertilitzaci\xc3\xb3 \xc3\xa9s necess\xc3\xa0ria si es volen mantindre les bones collites al llarg dels anys._NEWLINE_Els principals elements presents a les plantes s\xc3\xb3n el carboni, l'hidrogen i l'oxigen, que obtenen de l'aire i l'aigua. Darrere d'aquests estan els principals elements fertilitzants, el nitrogen, el f\xc3\xb2sfor, i el potassi. A partir d'aqu\xc3\xad les necessitats d'altres elements, com ara magnesi, calci o sofre \xc3\xa9s menor. Finalment hi ha els anomenats microelements, com ara el ferro, el zinc, el mangan\xc3\xa8s, el coure, etc._NEWLINE_El fet que les plantes precisin un determinat element en quantitats molt petites no vol dir que aquest element sigui prescindible, pel que a vegades la manca d'un microelement pot determinar el rendiment de tota la collita. Se'n diu element limitant.\n_START_SECTION_\nAdobs org\xc3\xa0nics o naturals\n_START_PARAGRAPH_\nEls adobs naturals s\xc3\xb3n d'origen org\xc3\xa0nic b\xc3\xa9 d'origen animal, vegetal o mixt; dejeccions d'animals, aig\xc3\xbces fecals, fangs de depuradora, fems, restes vegetals i els anomenats adobs verds (conreus destinats a ser colgats amb terra), s'han emprat tradicionalment i s\xc3\xb3n coneguts des de l'antiguitat. Els adobs org\xc3\xa0nics passen per una fase pr\xc3\xa8via de mineralitzaci\xc3\xb3 a fi que els elements necessaris a les plantes que contenen puguin solubilitzar-se. Aquest \xc3\xa9s un proc\xc3\xa9s complex en el qual interv\xc3\xa9 activament la poblaci\xc3\xb3 bacteriana del s\xc3\xb2l. Els adobs naturals d'origen org\xc3\xa0nic contenen quantitats relativament petites de nitrogen, f\xc3\xb2sfor i potassi, cosa que queda parcialment compensada per la gran quantitat que se'n fa servir, a partir de 10.000 kg per ha. A m\xc3\xa9s poden proporcionar subst\xc3\xa0ncies diverses afavoridores de la vida microbiana i milloren la textura de les terres i afavoreixen la capacitat de retenci\xc3\xb3 d'aigua.\n_START_SECTION_\nOrganominerals\n_START_PARAGRAPH_\nCom diu el seu nom, els adobs organominerals barregen els dos tipus d'adobs, els org\xc3\xa0nics i els sint\xc3\xa8tics, per a obtindre els avantatges dels dos. Poden ser productes s\xc3\xb2lids, per\xc3\xb2 normalment s\xc3\xb3n formulacions l\xc3\xadquides riques en un o m\xc3\xa9s elements i gran riquesa org\xc3\xa0nica.\n_START_SECTION_\nBioestimulants\n_START_PARAGRAPH_\nEls anomenats bioestimulants s\xc3\xb3n formulacions org\xc3\xa0niques que inclouen mol\xc3\xa8cules amb propietats hormonals o que incideixen fortament en els processos biosint\xc3\xa8tics. \xc3\x89s el cas de les formulacions que inclouen amino\xc3\xa0cids, \xc3\xa0cids h\xc3\xbamics o extracte d'algues marines. Hi ha molts altres productes bioestimulants d'origen natural o artificial, com els brasinolides o el triacontanol, per exemple."